เรื่องร้องเรียน (ถนน) วันที่ 2022-06-17 17:36:50 — แขวงดินแดง เขตดินแดง กรุงเทพมหานคร
จากภาพจะเห็นได้ว่าผมมีปัญหาในการเข้าออกบ้านอย่างเห็นได้ชัด ผมได้เคยลองประสานจราจรก็แล้ว เขตก็แล้ว เทศกิจก็แล้ว แต่ว่าไม่มีใครสามารถแก้ไขในระยะยาวได้เลย โดยรถที่มาจอดนั้นเป็นรถของข้างบ้าน ส่วนรถสีดำที่จอดอยู่บนแผ่นปูนที่ผมทำเพื่อปิดกลิ่นเน่าเหม็นของรำรางนั้นก็เป็นของข้างบ้านเช่นกัน ผมอยากให้ผู้เกี่ยวข้องช่วยลงมาแก้ไขปัญหาในการเข้าออกให้ผมที ไม่ใช่ผมเข้าครั้งนึงก็มีปัญหา ออกครั้งนึงก็ต้องขอให้คนอื่นมาเลื่อน ส่วนตัวแล้วผมทำที่จอดรถไว้ในบ้านและจอดในบ้านตลอดเพื่อที่จะไม่เบียดเบียนสังคม แต่คนในระแวกนี้หลายคน คิดว่าพื้นที่แถวนี้นั้นเป็นของตัวเอง จึงจอดแช่ครั้งละหลายๆชั่วโมง 

ล่าสุดผมเกือบโดนทำร้ายร่างกายเพราะร้องเรีนรเรื่องนี้ ผมวอนละครับ ช่วยเอาป้ายห้ามจอดตลอดแนว มาติดที ไม่อย่างงั้นคนที่ยอมสร้างที่จอดรถและนำรถไปจอดไว้ในบ้านตัวเอง คงจะโดนตราหน้าว่าเป็นคนเลวในสังคมที่เห็นแก่ตัวนี้ต่อไป

รบกวนท่านผู้ว่าชัชชาติ ช่วยหาหนทางแก้ไขปัญหาให้คนกรุงเทพแบบผมด้วยครับ

ผมเชื่อว่าแนวทางการแก้ไขปัญหาของพวกท่านจะนำพามาซึ่ง กรณีศึกษา และทำให้พวกที่ชอบมักง่าย เบียนเบียนสังคม ได้สำนึกเสียทีครับ

ทั้งนี้ หากท่านอยากเห็นตัวอย่างว่าปัญหานี้มีคนเดือดร้อนมากแค่ไหน ท่านสามารถลองพิมพ์ใน google แล้วหาคำว่า จอดรถขวางหน้าบ้าน,จอดรถเข้าออกลำบาก,จอดรถแช่หน้าบ้าน และอื่นๆอีกมากมาย ได้นะครับ